GATT 1994 -sopimuksen XXVIII artiklan mukainen, GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamista koskeva Euroopan yhteisön ja Argentiinan tasavallan välinen kirjeenvaihtona tehty sopimus



Virallinen lehti nro L 142 , 29/05/2001 s. 0008 - 0009



GATT 1994 -sopimuksen XXVIII artiklan mukainen, GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamista koskeva Euroopan yhteisön ja Argentiinan tasavallan välinen kirjeenvaihtona tehty sopimus Kirje N:o 1: Yhteisön kirje Brysselissä 28 päivänä toukokuuta 2001. Arvoisa Herra ..., Euroopan yhteisön (EY) ja Argentiinan tasavallan välillä GATT 1994 -sopimuksen XXVIII artiklan mukaisesti GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamiseksi käytyjen neuvottelujen johdosta EY hyväksyy jäljempänä ja liitteessä esitetyt päätelmät. 1) EY vahvistaa valkosipulin tariffikiintiön, jonka suuruus on 38370 tonnia ja jonka puitteissa kannettava tulli on 9,6 prosenttia. Kiintiön ulkopuolella kannettavaksi tulliksi vahvistetaan 1200 euroa tonnilta lisättynä 9,6 prosentin arvotullilla. 2) Tariffikiintiö jaetaan toimittajamaiden kesken seuraavasti: - Argentiina: 19147 tonnia, - Kiina: 13200 tonnia, - Muut maat: 6023 tonnia. 3) Tariffikiintiö avataan kunkin vuoden kesäkuun 1 päivänä ja sitä hallinnoidaan jakamalla se neljään neljännesvuosittaiseen alakiintiöön siten kuin liitteessä on määrätty. 4) Tariffikiintiötä hallinnoidaan vanhoihin ja uusiin tuojiin perustuvan järjestelmän mukaisesti, jossa 70 prosenttia kiintiöstä varataan vanhoille tuojille ja 30 prosenttia uusille tuojille. Osapuolten on hyväksyttävä tämä sopimus omia menettelyjään noudattaen. Tämän sopimuksen määräyksiä sovelletaan 1 päivästä kesäkuuta 2001. Olisin kiitollinen, jos voitte vahvistaa hallituksenne hyväksyvän tämän kirjeen sisällön. Vastaanottakaa, Arvoisa Herra, korkeimman kunnioitukseni vakuutus. Euroopan yhteisön puolesta >PIC FILE= "L_2001142FI.000802.EPS"> LIITE >TAULUKON PAIKKA> Kirje N:o 2: Argentiinan tasavallan kirje Genevessä 28 päivänä toukokuuta 2001. Arvoisa Herra ..., Minulla on kunnia ilmoittaa vastaanottaneeni seuraavan tänään päivätyn kirjeenne: "Euroopan yhteisön (EY) ja Argentiinan tasavallan välillä GATT 1994 -sopimuksen XXVIII artiklan mukaisesti GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamiseksi käytyjen neuvottelujen johdosta EY hyväksyy jäljempänä ja liitteessä esitetyt päätelmät. 1) EY vahvistaa valkosipulin tariffikiintiön, jonka suuruus on 38370 tonnia ja jonka puitteissa kannettava tulli on 9,6 prosenttia. Kiintiön ulkopuolella kannettavaksi tulliksi vahvistetaan 1200 euroa tonnilta lisättynä 9,6 prosentin arvotullilla. 2) Tariffikiintiö jaetaan toimittajamaiden kesken seuraavasti: - Argentiina: 19147 tonnia, - Kiina: 13200 tonnia, - Muut maat: 6023 tonnia. 3) Tariffikiintiö avataan kunkin vuoden kesäkuun 1 päivänä ja sitä hallinnoidaan jakamalla se neljään neljännesvuosittaiseen alakiintiöön siten kuin liitteessä on määrätty. 4) Tariffikiintiötä hallinnoidaan vanhoihin ja uusiin tuojiin perustuvan järjestelmän mukaisesti, jossa 70 prosenttia kiintiöstä varataan vanhoille tuojille ja 30 prosenttia uusille tuojille. Osapuolten on hyväksyttävä tämä sopimus omia menettelyjään noudattaen. Tämän sopimuksen määräyksiä sovelletaan 1 päivästä kesäkuuta 2001. Olisin kiitollinen, jos voitte vahvistaa hallituksenne hyväksyvän tämän kirjeen sisällön." Voin ilmoittaa, että hallitukseni hyväksyy kirjeenne sisällön. Vastaanottakaa, Arvoisa Herra ..., korkeimman kunnioitukseni vakuutus. Argentiinan tasavallan hallituksen puolesta >PIC FILE= "L_2001142FI.000901.EPS">